Jelentés

a 82 0032 munkaszámú

Tengerfenék-morfológiai atlasz (Tervezet)

című kutatási téma állásáról

Az 1987. december 9-én a Geodéziai és Kartográfiai Egyesületben tartott előadás – Márton M.: Egy tengerfenék-morfológiai atlasz tervezete –, ahol vállalatunk igazgatója, Domokos György is megjelent, jó alkalomnak bizonyult az e témában elérteredményeink és a további lehetőségek megvitatásában. Igen vázlatosan foglaljuk össze az ott elhangzottakat:

1.1. Bemutatásra került mintegy 50 tengeri terület térképe: különféle tengerfenék-

képződmények ábrázolása, a képződmények kiterjedésétől függően különböző méretarányban: 1 : 50 000 – 1 : 10 000 000;

* 1. Bemutattuk a külső borító tervét;

1.3. Bemutattuk egy belső lap komplett egy oldalának tervét és részben elkészült tisztázati munkarészeit (pl. summer).

1.4. Ismertettük az atlasz tervezett formai megjelenését, felépítését:

1.4.1. Eszerint: A Cartactualhoz hasonlóan külső levelező munkatársakat keresnénk.

Felvennénk a kapcsolatot az ICA Tengertérképezési albizottságával és más tengertérképezéssel foglalkozó intézetekkel. Ezek célja további megfelelő minőségű alapanyagok szerzése.

1.4.2. Kiadnánk egy ízléses, a „pelenkás” iratgyűjtőhöz hasonló borítót, egy – az atlasz célját és felépítését (a fenékdomborzati formák kialakulását) vázoló – szöveges ismertetővel (kb. 10 oldal), amelybe összegyűjthetők az atlaszlapok.

1.4.3. Az atlasz laponként jelenik meg. Első lépésben 5–6 lap (A3-as méret, félbehajtva).

Ezek egyik oldala 1 (max. 2) szín. Felépítése 1. old.: Cím; szöveges ismertető; környezet-áttekintő térképvázlat. 4. old. Metszetek.

Másik oldala (2., 3. old.) 6 (max. 8) szín. A címben megjelölt morfológiai forma részletes térképeit ábrázolja különböző méretarányú feldolgozásban.

1.4.4. Az atlasz felépítése a nagy morfológiai egységek rendszerét követi:

 A.) Kontinensperemi területek

 B.) Mélytengerfenék

 C.) Hátságvidék

1. I. Self

 II. Selfszegély

 III. Kontinentális lejtő

B.) IV. Kontinenstalp

 V. Árok

 VI. Medencék

 VII. Aszeizmikus hátak

C.) VIII. Lassú

 IX. Közepes

 X. Gyors szétterjedési sebességű hátságok és formakincsük.

Példaként kiemelve:

 I. a.) Folyók torkolatai:

 1. Delta-típusok

 2. Tölcsértorkolatok

 b.) Parttípusok (a kőzettömegek települése):

 1. Konkordáns

 2. Diszkordáns

 3. Neutrális

 c.) Árapályhatások:

 1. Apályáramlás-medrek (Watt-tenger)

 2. Dagályáramlás-medrek (eróziós árkok)

 d.) Globális tengerszintváltozás hatásai:

 1. Víz alatti folyóvölgyek („Sunda River”, Hudson)

 2. Selfhiány – Miami „az áramlás bevágódása”

 3. Neutrális

 e.) Éghajlati hatások:

 1. Glaciális formák)

 2. Trópusi self, korallokkal

 f.) Elkülönült selfdarabok:

 padok, padka, párkány

 II. Különböző mélységű selfszegélyek

 III. a.) Horhosok

 b.) Kanyonok

 c.) Szurdokágak

 d.) Falak

 e.) Lejtőteraszok

 f.) Hordaléklejtők

1.4.5. Az atlasz tartalmaz összehasonlító lapokat is. Például a szárazföldi Kárpát-medence összevetését a tengeri Ibériai-medencével. Hasonlóképpen szerkezeti vagy morfológiai szempontokból összevethető szárazföldi és tengeri területeket.

2.1. A beszámolót követő során Domokos elvtárs nem zárkózott el az elől a javaslat elől, hogy az 1989-es ICA budapesti konferenciáig 5–6 „mintalap” és egy többé-kevésbé véglegesnek mondható borító, valamint az atlasz célját és elméleti felépítését tartalmazó kb. 10 oldalas összefoglaló elkészüljön, angol nyelven.

2.2. Mindenekelőtt azonban egy – többek között a Cartactualban is „körözött” – felhívás készül (melynek anyagát Habán Ildikó kapja meg feldolgozásra), amely a kéthavonta megjelenő folyóiratunkhoz hasonlóan felkéri azokat, akik megfelelő részletességű felmérési anyagokkal rendelkeznek témakörünkben, hogy juttassák el vállalatunkhoz. A szöveges anyagot Domokos elvtárssal már egyeztettük.

Budapest, 1988. január 14.

 Ajtay Ágnes dr. Márton Mátyás

 osztályvezető ir. szerkesztő